Tunku Azizah Aminah Maimunah Iskandariah

Kebawah Duli Paduka Baginda Tunku Azizah Aminah Maimunah Iskandariah binti Almarhum Sultan Iskandar Al-Haj  (Jawi: ; diputerakan pada 5 Ogos 1960) merupakan Tengku Ampuan Pahang yang ke-5 dan Raja Permaisuri Agong ke-16. Baginda ialah permaisuri kepada Al-Sultan Abdullah Ri'ayatuddin Al-Mustafa Billah Shah.

Kehidupan awal
Tunku Azizah diputerakan pada Hari Jumaat, 5 Ogos 1960 Masihi, bersamaan dengan 11 Safar 1380 Hijrah di Istana Bukit Stulang, Johor Bahru dan merupakan puteri ketiga kepada pasangan Sultan Iskandar ibni Sultan Ismail bersama isterinya, Enche’ Besar Hajah Kalsom. Baginda yang mempunyai darah kacukan Melayu dan Inggeris ini mempunyai empat orang adik-beradik. Kekanda baginda merupakan Sultan Johor iaitu Sultan Ibrahim ibni Almarhum Sultan Iskandar.  

Kebawah Duli Paduka Baginda Tunku Azizah memulakan pendidikan awal baginda di Sekolah Taman Kanak-kanak Tunku Ampuan Mariam Johor Bahru (1962-1966). Baginda kemudian meneruskan pendidikan baginda di Sekolah Perempuan Rendah Sultan Ibrahim dan mendapatkan pendidikan menengah baginda di Sekolah Tun Fatimah (1973-1979), kedua-duanya di Johor Bahru. Seterusnya
di antara tahun 1980 hingga 1986 Baginda telah mengikuti pelbagai kursus antaranya di Maktab Perguruan Temenggong Ibrahim, Johor Bahru dan Kursus Sains Politik dan Kemasyarakatan di Universiti Kebangsaan Singapura.http://pancapersada.blogspot.com/2011/08/selamat-hari-ulangtahun-ke-51-kdytm.html

KDYMM Tunku Azizah juga terkenal dengan minatnya yang mendalam terhadap bidang masakan dan pernah mengeluarkan buku resipinya sendiri, "Air Tangan Tengku Puan Pahang" (kini "Air Tangan Tengku Ampuan Pahang") dan "Masakan Tradisional Pahang". Baginda juga sering turun padang berkenan  menyantuni dan memasak untuk mangsa-mangsa banjir di Pahang.

Perkahwinan
Tunku Azizah telah bertemu jodoh dengan Tengku Abdullah yang ketika itu bergelar KDYTM Tengku Mahkota Pahang.http://theadmirehunkz.blogspot.com/2012/02/pewaris-takhta-pahang-darul-makmur.html Baginda kali pertama berjumpa dengan suaminya ketika masing-masing berusia 12 tahun dan 13 tahun. Pengantin Diraja Pahang dan
Johor ini telah diljab kabulkan pada 6 Mac 1986 di Masjid Negeri Sultan Abu Bakar, Johor dan Istiadat Membatalkan Air Sembahyang telah diadakan di Istana Bukit Serene. Selepas baginda berdua mendirikan rumah tangga, Tunku Hajah Azizah dikurniakan gelaran sebagai Kebawah Duli Yang Teramat Mulia Tengku Puan Pahang.

Aktiviti dan minat
Tunku Azizah sangat meminati kerja-kerja kreatif seperti menjahit dan menenun. Baginda telah mengangkat Tenun Pahang dengan memasyhurkannya sebagai Tenun Pahang Diraja. Perkembangan industri ini dipantau гарі melalui Badan Penasihat Pembangunan Tenun Pahang Diraja.

Kebawah Duli Paduka Baginda juga telah berkenan menubukan Institut Kemahiran Tenun Pahang Diraja Tengku Ampuan Besar Meriam bagi melatih golongan muda khasnya untuk memartabatkan Tenun Pahang Diraja di Kompleks Budaya dan Kraftangan
Pulau Keladi pada 2010 selain turut mengasaskan Yayasan Tenun Pahang Diraja. Selain itu, Baginda juga telah mengasaskan projek Tenun Pahang Diraja yang diusahakan di Penjara Penor, Pahang. Malah, Baginda turut menubuhkan syarikat menghasil dan menjual kain tenun yang dikenali sebagai CHEMINAHSAYANG.

Tunku Azizah cukup pakar dalam bidang seni jahitan, mengait, jahitan silang (cross stitch) dan sulaman. Kepakaran dan bakat semulajadi yang dianugerahkan kepada Baginda amat dikagumi dan menjadi inspirasi kepada semua wanita.

Justeru, Baginda berbesar hati berkongsi kepakaran itu dengan menubuhkan Kelab jahitan di Kuantan pada awal tahun 1990-an dalam usaha mengajar teknik seni jahitan yang lebih halus. Inisiatif Baginda menubuhkan pusat jahitan melalui Pertubuhan Perkumpulan Perempuan (Wl) pada tahun 2006 membuka lembaran baharu kepada golongan wanita untuk belajar menjahit demi menambah pendapatan.

Baginda juga terkenal dengan kemahiran memasak pelbagai jenis sajian. Atas minat yang sangat mendalam terhadap bidang masakan ini, Baginda telah menubuhkan Sekolah Masak Tunku Azizah WI Negeri Pahang serta berjaya menghasilkan buku resipi 'Air Tangan Tengku Puan Pahang' pada 2005 dan dua buku resipi lain iaitu Air Tangan Tengku Puan Pahang - Masakan Tradisional Pahang' dan Air Tangan Tengku Puan Pahang - Manisan Tradisional Pahang' pada 2018. Kini, buku masakan tersebut dijenamakan semula sebagai Air Tangan Tengku Ampuan Pahang. Selain itu, baginda juga telah dilantik sebagai Penaung Diraja Persatuan Jurumasak Pantai Timur dan Malaysia.

Baginda turut bergiat aktif dalam aktiviti persatuan beruniform Pandu Puteri dan telah dilantik memegang beberapa jawatan di peringkat nasional mahupun antarabangsa. Antara jawatan yang pernah disandang oleh Baginda adalah Yang Dipertua Persatuan Pandu Puteri Malaysia (PPPM) cawangan Pahang, Naib Yang Dipertua PPPM Peringkat Kebangsaan (1999-2011).

Pada tahun 2005, Baginda telah dilantik sebagai Penaung Diraja, Friends of Asia Pacific WAGGGS (FAPW) yang membabitkan keahlian merangkumi 27 buah negara di Rantau Asia Pasifik. Atas komitmen Baginda dalam memartabatkan golongan wanita pula, Baginda dilantik sebagai Presiden Serantau untuk Asia Tenggara dan Timur Jauh bagi Persatuan Wanita Desa Sedunia dari tahun 2010 hingga 2016. Sebelum itu Baginda adalah Timbalan Presiden Persatuan Wanita Desa Sedunia, Pertubuhan Bangsa-Bangsa Bersatu bagi tahun 2007 hingga 2010. Sebagai Ahli Lembaga Pengarah The Olave Baden-Powell Society laitu satu pertubuhan wanita yang berpengaruh di seluruh dunia, Baginda bertekad mengembangkan potensi anak-anak gadis dan wanita ke persada antarabangsa dalam bidang Pandu Puteri.

Pada tahun 1989, Baginda dilantik sebagai Presiden Women's Institute of Pahang yang menjadi organisasi wanita pertama yang ditubuhkan di negara ini. Baginda telah membawa persatuan ini shingga ke peringkat antarabangsa dan didaftarkan sebagai ahli Associated Country Women of the World (ACWW), Pertubuhan Bangsa-Bangsa Bersatu yang menggabungkan 10 juta ahli dari 70 buah negara seluruh dunia. 

Sebagai Presiden Serantau dan Timbalan Presiden Jawatankuasa Bangsa-Bangsa Bersatu Baginda telah menghadiri lima persidangan sedunia Persatuan Wanita Desa Dunia di Tasmania, Australia; Arkansas, Amerika Syarikat; Finland, India, United Kingdom dan beberapa persidangan serantau. Baginda turut dinamakan sebagai calon Presiden ACWW pada persidangan di Melbourne, Australia yang dijadualkan pada April 2019. Namun Baginda terpaksa menarik diri kerana komitmen Baginda ketika ini.

Baginda juga bertekad untuk membantu wanita yang mempunyai masalah untuk memperoleh cahayamata dengan menubuhkan Yayasan Fertiliti Tunku Azizah (TAFF) pada tahun 2004. Sehingga kini seramai 493 pasangan telah mendapat manfaat daripada penajaan prosedur perubatan yang dibiayai sepenuhnya oleh TAFF dan 115 bayi telah berjaya dilahirkan menerusi kaedah ini.

Penaung
Kebawah Duli Paduka Baginda Tengku Ampuan Pahang merupakan penaung diraja bagi beberapa organisasi, antaranya:

Penaung Persatuan Pandu Puteri Malaysia
Presiden Persatuan Pandu Puteri Negeri Pahang
Pengerusi Pertubuhan Perkumpulan Perempuan (WI) Negeri Pahang
Pengerusi Seumur Hidup Yayasan Fertiliti Tunku Azizah (Tunku Azizah Fertility Foundation,TAFF)http://www.thestar.com.my/story/?file=%2F2005%2F3%2F19%2Ffeatures%2F10436107

Terasul dan gelaran

 5 Ogos 1960 – 11 Mei 1981: Yang Amat Mulia Tunku Azizah Aminah Maimunah Iskandariah binti Tunku Mahmood Iskandar
 11 Mei 1981 – 6 Mac 1986: Yang Amat Mulia Tunku Azizah Aminah Maimunah Iskandariah binti Al-Mutawakkil Alallah Sultan Iskandar Al-Haj
 6 Mac 1986 – 22 Januari 2010: Kebawah Duli Yang Teramat Mulia Tengku Puan Pahang Tunku Hajah Azizah Aminah Maimunah Iskandariah binti Al-Mutawakkil Alallah Sultan Iskandar Al-Haj 
 22 Januari 2010 – 11 Januari 2019: Kebawah Duli Yang Teramat Mulia Tengku Puan Pahang Tunku Hajah Azizah Aminah Maimunah Iskandariah binti Almarhum Al-Mutawakkil Alallah Sultan Iskandar Al-Haj
 11 Januari 2019 - 22 Januari 2019: Yang Maha Mulia Tunku Hajah Azizah Aminah Maimunah Iskandariah binti Almarhum Al-Mutawakkil Alallah Sultan Iskandar Al-Haj
 22 Januari 2019 – 31 Januari 2019: Kebawah Duli Yang Maha Mulia Tengku Ampuan Pahang Tunku Hajah Azizah Aminah Maimunah Iskandariah binti Almarhum Al-Mutawakkil Alallah Sultan Iskandar Al-Haj
 31 Januari 2019 – 30 Januari 2024: Kebawah Duli Yang Maha Mulia Seri Paduka Baginda Raja Permaisuri Agong XVI Tunku Hajah Azizah Aminah Maimunah Iskandariah binti Almarhum Al-Mutawakkil Alallah Sultan Iskandar Al-Haj
 31 Januari 2024 - 13 Mac 2024: Kebawah Duli Yang Maha Mulia Tengku Ampuan Pahang Tunku Hajah Azizah Aminah Maimunah Iskandariah binti Almarhum Al-Mutawakkil Alallah Sultan Iskandar Al-Haj
 14 Mac 2024 - kini: Kebawah Duli Paduka Baginda Tengku Ampuan Pahang Tunku Azizah Aminah Maimunah Iskandariah binti Almarhum Sultan Iskandar Al-Haj

Gelaran penuh Paduka Baginda ialah:

 Darjah kebesaran 
Baginda dikurniakan: 

 Kurniaan Pahang 
 : 
 50px Darjah Kerabat Sri Indera Mahkota Pahang Yang Amat Dihormati – Kelas I (DK I)
 50px Darjah Kerabat Sri Indera Mahkota Pahang Yang Amat Dihormati – Kelas II (DK II) (1989)
 50px  Darjah Kebesaran Al-Sultan Abdullah Pahang Yang Amat Mulia – Peringkat Pertama Sri Setia Al-Sultan Abdullah Ahmad Shah, membawa gelaran Dato' Sri Setia (SAAS) (2024)
 50px Darjah Sri Sultan Ahmad Shah Pahang, membawa gelaran Dato' Sri (SSAP) 
 50px Darjah Sri Indera Mahkota Pahang, membawa gelaran Dato' Indera (SIMP)

 Kurniaan Persekutuan dan Negeri 
 : 
 50px Darjah Utama Seri Mahkota Negara (DMN) (11 Julai 2019)
 : 
 50px Darjah Kerabat Johor Yang Amat Dihormati Pangkat Pertama (DK I) (2023)
 50px Darjah Kerabat Johor Yang Amat Dihormati Pangkat Kedua (DK II) (1996)
 50px Darjah Mahkota Johor Yang Amat Mulia Pangkat Pertama, Dato’ Sri Paduka Mahkota Johor, membawa gelaran Datin Paduka (SPMJ) (1983)
 :
 50px Darjah Kerabat Selangor Yang Amat Dihormati Pangkat Pertama (DK I) (2023)

 Kurniaan Luar Negara 
 :
 50px Darjah Kerabat Laila Utama Yang Amat Dihormati (DK) (2019)

 Kurniaan Ijazah Kehormat 
 : 
 Ijazah Kedoktoran Kehormat dalam bidang Seni Kreatif, Universiti Teknologi Mara - (2024)
 Ijazah Kedoktoran Kehormat dalam bidang Pengurusan, Multimedia University  - (2024)

Anakanda
 Nama  Tarikh Keputeraan  Tempat Keputeraan  Tarikh Kemangkatan  Tempat Kemangkatan  Pelajaran  Tarikh Berkahwin  Pasangan Diraja  Cucunda  Cicinda YAM Tengku Ahmad Iskandar Shah    colspan="2"  KDYMM Tengku Hassanal Ibrahim Alam Shah  Hospital Tengku Ampuan Afzan, Kuantan colspan="2"  Geneva School of Diplomacy and International Relations, Switzerland YAM Tengku Muhammad Iskandar Ri’ayatuddin Shah  colspan="2"  Universiti Buckingham, Buckingham, England YAM Tengku Ahmad Ismail Mu’adzam Shah  colspan="2"   Royal Holloway, University of London, England YAM Tengku Puteri Afzan Aminah Hafidzatullah  colspan="2"  Royal Holloway, University of London, England YAM Tengku Jihan Azizah Athiyatullah  colspan="2"  University for the Creative Arts, Farnham, England 

Di awal perkahwinan, Kebawah Duli Paduka Baginda Tengku Ampuan Pahang telah diuji apabila baginda mempunyai masalah untuk mendapatkan zuriat dan kerap kali mengalami keguguran. Namun, Kebawah Duli Paduka Baginda Tuanku sentiasa berusaha dengan menggunakan kaedah In-Vitro dan akhirnya berjaya hamil. Hal ini telah memberikan inspirasi kepada Paduka Baginda Tuanku untuk mengasaskan TAFF untuk membantu pasangan-pasangan yang ingin mendapatkan cahaya mata tetapi tidak berkemampuan untuk menjalankan rawatan tersebut. TAFF mula dibangunkan pada Mac 2005 dan telah terbukti berjaya membantu ramai pasangan yang kurang berkemampuan untuk mendapatkan cahaya mata. TAFF juga merupakan satu-satunya yayasan fertiliti di Malaysia yang membantu pasangan yang menginginkan cahaya mata.

Paduka Baginda Tengku Ampuan Pahang juga telah mengambil seorang anak angkat lelaki yang juga merupakan sepupu kepada suaminya, Tengku Abdullah, iaitu Yang Mulia Tengku Amir Nasser Ibrahim Shah bin Tengku Arif Bendahara Tengku Ibrahim, pada tahun 1987. Baginda diputerakan pada  dan merupakan anak bongsu kepada Tengku Arif Bendahara Tengku Ibrahim dan isteri ketiga, Czarina binti Abdullah. Tengku Amir telah melangsungkan perkahwinannya bersama YM Puteri Suraiya Afzan yang juga merupakan cucunda Sultan Ahmad Shah.http://www.tv9.com.my/beritatv9/tajuk_utama/Persandingan_Cucunda_Sultan_Pahang.html#.VEfPaPmSzeQ

Eponim
 Sekolah Kebangsaan Tunku Azizah, Kuantan, Pahang
 Hospital Tunku Azizah, Kuala Lumpur
 Masjid Tunku Azizah Iskandar, Bentong, Pahang

Keturunan

Pautan Luar

Rujukan

Kategori:Orang hidup
Kategori:Tengku Ampuan Pahang
Kategori:Kerabat diraja Johor
Kategori:Kelahiran 1960
Kategori:Orang Malaysia berketurunan Melayu
Kategori:Orang Malaysia berketurunan Inggeris
Kategori:Orang Malaysia berketurunan Cina
Kategori:Orang Malaysia berketurunan Denmark
Kategori:Orang Malaysia berketurunan Bali
Kategori:Muslim Malaysia
Kategori:Penerima Darjah Kerabat Johor Yang Amat Dihormati Pangkat Pertama
Kategori:Penerima Darjah Dato’ Sri Paduka Mahkota Johor
Kategori:Penerima Darjah Utama Seri Mahkota Negara
Kategori:Penerima Darjah Kerabat Sri Indera Mahkota Pahang II
Kategori:Raja Permaisuri Agong
Kategori:Canselor Universiti Islam Antarabangsa Malaysia
Kategori:Penerima Darjah Kerabat Johor Yang Amat Dihormati Pangkat Kedua